## Pravilnik o izmjenama Pravilnika o obveznom označavanju i registraciji goveda

### NN 36/2012 (28.3.2012.), Pravilnik o izmjenama Pravilnika o obveznom označavanju i registraciji goveda

MINISTARSTVO POLJOPRIVREDE

933

Na temelju članka 35. stavka 9. Zakona o veterinarstvu (»Narodne novine«, broj 41/07 i 55/11) te članka 4. stavka 3. Zakona o stočarstvu (»Narodne novine«, broj 70/97, 36/98, 151/03 i 132/06), ministar poljoprivrede donosi

PRAVILNIK

O IZMJENAMA PRAVILNIKA O OBVEZNOM OZNAČAVANJU I REGISTRACIJI GOVEDA

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

– Uredba Komisije (EU) br. 1034/2010 od 15. studenoga 2010. godine kojom se izmjenjuje i dopunjuje Uredba (EZ) br. 1082/2003 o kontrolama glede zahtjeva za označavanje i registraciju goveda (SL L 298, 16. 11. 2010.).

Članak 2.

U Pravilniku o obveznom označavanju i registraciji goveda (»Narodne novine«, broj 99/07 i 41/08) u članku 27. stavci 1. i 2. mijenjaju se i glase:

»1) Uprava provodi nadzor svake godine koji obuhvaća najmanje 3% gospodarstava.

2) Ako se tijekom nadzorom iz stavka 1. ovog članka utvrdi znatni broj nesukladnosti s odredbama ovog Pravilnika, minimalna razina kontrole će se povećati kroz iduće inspekcijsko razdoblje.«

Članak 3.

Članak 28. mijenja se i glasi:

»1) Nadležno tijelo provjerava označavanje svih životinja na gospodarstvu.

2) Iznimno od stavka 1. ovoga članka, na gospodarstvima koja posjeduju 20 i više goveda Uprava može odobriti da se nadzor obavi pregledom reprezentativnog uzorka životinja u skladu s međunarodnim standardima koji osiguravaju da pregledani broj životinja na tom gospodarstvu otkriva 5% nesukladnih životinja sa 95% sigurnošću.«

Članak 4.

Članak 30. stavak 1. točka (b) mijenja se i glasi:

»(b) broj gospodarstava koja su bila predmetom nadzora;«

Članak 5.

Prilog II. zamjenjuje se novim Prilogom II. koji je tiskan u dodatku ovog Pravilnika i njegov je sastavni dio.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-01/57

Urbroj: 525-06-1-0568/11-4

Zagreb, 19. ožujka 2012.

Ministar poljoprivrede

Tomislav Jakovina, v. r.

PRILOG II.

IZVJEŠĆE O REZULTATIMA NADZORA PROVEDENIH U SKLADU S PROPISANIM ODREDBAMA O OZNAČAVANJU I REGISTRACIJI GOVEDA

1. Osnovni podaci o životinjama i nadzoru

|  |  |
| --- | --- |
| Ukupan broj gospodarstava na području Republike Hrvatske na početku razdoblja izvještavanja/nadzora |  |
| Ukupan broj gospodarstava na kojima je proveden nadzor tijekom izvještajnog razdoblja |  |
| Ukupan broj životinja registriranih u Republici Hrvatskoj na početku razdoblja izvještavanja/nadzora |  |
| Ukupan broj životinja na gospodarstvima na kojima je proveden nadzor |  |

2. Nesukladnosti s odredbama ovoga Pravilnika

|  |  |
| --- | --- |
| Nesukladna gospodarstva |  |

3. Mjere određene u Dijelu V. ovoga Pravilnika

|  |  |  |
| --- | --- | --- |
|  | Broj  životinja na koje se mjera odnosi | Broj  gospodarstava na koje se mjera odnosi |
| 1. Ograničenja kretanja pojedinačnih životinja |  |  |
| 2. Ograničenja kretanja svih životinja na gospodarstvu |  |  |
| 3. Neškodljivo uništavanje životinja |  |  |
| Ukupno |  |  |

Pravilnik, NN 36/2012-933